
Perwakilan Rakyat Republik

Indonesia (DPR) mengadakan

sidang tertutup di Hotel
Fairmont, salah sebuah hotel mewah di
Jakarta Pusat. Adalah dipercayai
tujuannya untuk mengkaji dan meminda
Undang-Undang Nombor 34 (UU34)
Tahun 2004 Tentera Republik Indonesia
(TNI).

Sidang ini menjadi perhatian besar
masyarakat kerana dibuat secara
tertutup. Sewaktu sidang itu
berlangsung, tiga orang
aktivis masyarakat sivil
menceroboh masuk untuk
menyatakan tentangan
mereka terhadap cadangan
pindaan itu. Ekoran
peristiwa ini dua isu lain
dibahaskan secara meluas.

Pertama, apa perlunya
sidang DPR diadakan di
hotel mewah sedangkan
Presiden Prabowo Subianto
sedang melaksanakan pro-
gram penjimatan besar-
besaran atas nama ‘efisiensi
kos'? Kedua, apakah revisi UU34 itu
akan mengembalikan semula peranan
dwi-fungsi TNI seperti pada era Order
Baru Suharto?

Demikianlah sebahagian daripada
kecurigaan masyarakat terhadap
Prabowo akhir-akhir ini. Supaya berlaku
adil, terlalu banyak yang mahu dibuat
oleh Presiden ke-8 itu. Setelah lima
bulan di tampuk pemerintahan, beliau
masih bergelut dengan pelbagai isu -
besar dan kecil - yang sebahagiannya
diwarisi dari pemerintahan Presiden
terdahulu, Joko Widodo atau Jokowi.

Walaupun approval rating Prabowo
setelah 100 hari melebihi 80 peratus,
paling tinggi dalam sejarah mana-mana
presiden yang baru mengambil alih,
tetapi angka itu tidak menggambarkan
keadaan sebenar di lapangan. Isu
ekonomi masih mendominasi. Daripada
nilai rupiah hingga isu pekerjaan, bagi
banyak pemerhati Indonesia pada masa
ini bukan dalam keadaan ‘baik-baik sa-
haja’.

Salah satu dasar yang mahu di-
laksanakannya sebagai janiji pilihan raya
adalah makan bergizi gratis (makan ber-
zat percuma). Mengambil kira hampir
20 peratus rakyat Indonesia masih
hidup di bawah paras kemiskinan dan
lebih 20 juta rakyatnya daripada 270
juta orang tidur setiap malam dengan
perut lapar, program itu tentulah sangat
terpuji. Namun Prabowo komited untuk
memastikan kejayaannya.

Maka itu sebahagian daripada usaha
efisiensi kos disasarkan untuk
menampung program tersebut.

PRABOWO

Akibatnya peruntukan ham-
pir semua kementerian di-
potong secara drastik. Ada
yang sehingga 80 peratus.
Pengkritik dasar ini meng-
ingatkan kesan pemotongan
pada prasarana asas untuk
rakyat selain pendidikan dan
kesihatan.

Prabowo mengerti mak-
na kemiskinan dan ke-
sejahteraan rakyat. Beliau
telah menulis buku Paradoks
Indonesia: Pandangan
Strategis Prabowo Subianto yang per-
tama kali terbit pada tahun 2017. Judul
buku ini kemudiannya dipermudahkan
untuk edisi 2023 menjadi Paradoks
Indonesia Dan Solusinya.

Secara mudah Prabowo meng-
hujahkan tentang situasi di mana
Indonesia yang kaya dengan sumber
daya alam dan sumber daya manusia
tetapi sebahagian besar rakyatnya ma-
sih hidup dalam kemiskinan.

Beliau membangkitkan tentang ke-
tempangan ekonomi yang harus diper-
baiki. Juga tentang soal korupsi yang
bermaharajalela. Pada dasarnya buku
ini menjadi teras perancangan Prabowo
bagi memastikan Indonesia yang lebih
adil, makmur dan sejahtera serta tanpa
penindasan dan korupsi.

Krisis demi krisis

Melakarkan idea mudah tetapi
melaksanakannya sukar. Itulah dilema
Prabowo dalam masa lima bulan ini.
Tentangan yang dihadapinya bukan
kecil. Banyak pihak melihat Prabowo
masih belum dapat membebaskan
dirinya daripada belenggu rasa terima
kasih kepada Jokowi.

Dalam Kabinetnya yang dianggap
‘gemuk’, terdapat 17 orang menteri
yang diwarisi dari Jokowi. Prabowo juga
terpaksa berhadapan dengan satu demi
satu krisis yang mempersulit kerajaan-
nya.

Kurang dua minggu di tampuk kua-
sa, Kejaksaan Agung Indonesia me-
nahan Thomas Lembong, mantan
Menteri Perdagangan yang kemudi-

Secara mudah Prabowo
menghujahkan tentang situasi di
mana Indonesia yang kaya dengan
sumber daya alam dan sumber
daya manusia tetapi sebahagian
besar rakyatnya masih hidup dalom
kemiskinan. Beliau membangkitkan
tentang ketimpangan ekonomi yang
harus diperbaiki.”

annya menjadi tulang belakang kempen
pilihan raya presiden bagi Annies
Baswedan. Hal ini dianggap sebagai
politik balas dendam.

Tidak lama selepas itu, meledak isu
tabung gas tiga kilogram yang
diperuntukkan sebagai subsidi rakyat.
Hal ini berpunca daripada perubahan
dasar oleh menteri berkaitan, Bahlil
Lahadalia. Sehari selepas Prabowo
mengumumkan penubuhan Danantara,
terbongkar isu korupsi mega di
Pertamina, syarikat minyak negara.
Danantara merupakan badan untuk
mengelola pelaburan selain
memaksimumkan pengelolaan aset
negara berskala besar dengan
koordinasi yang lebih baik. Pertamina
adalah teras Danantara.

Apa yang berlaku adalah selama
lima tahun (2018-2023) akibat oplosan
(blending atau campuran), minyak
RONB8 dan RON90 telah dijual sebagai
RON92. Ini melibatkan proses yang
kompleks dan masif. Adalah diandaikan
bahawa kerugian bagi negara setahun
adalah Rp190 trilion atau RM52 bilion.
Dalam lima tahun kerugian totalnya me-
cecah RM264 bilion atau lima kali jum-
lah skandal 1Malaysia Development
Berhad (1MDB).

Seperti biasa, sembilan orang yang
dianggap ‘tersangka’ atau yang disyaki

ema Prabowo Subianto

Prabowo
meninjau
pelaksanaan
Program
Makan Bergizi
Gratis (MBG)
di SD Negeri
05 Jati dan
TK Negeri 02,
Rawamangun,
Jakarta Timur
da Februari
alu.

tidak menunjukkan gambaran sebenar
skandal ini. Tidak mungkin hanya
pegawai pada peringkat tinggi atau per-
tengahan dan ejen yang terlibat. Banyak
pihak mengesyaki ada pemain yang
lebih besar terbabit.

Banyak yang yakin bahawa jerung
sebenar tidak akan dibawa ke
pengadilan. Pandangan ini bertolak
daripada kes perlombongan haram
membabitkan super-agent Harvey
Moeis sebelum ini. Beliau dijatuhi
hukuman enam tahun oleh mahkamabh.
Keputusan ini mendapat. kecaman
banyak pihak termasuk Prabowo sen-
diri.

Kerosakan alam sekitar dan ke-
rugian negara dianggarkan Rp300 trilion
atau RM17 bilion. Tetapi pemilik sebenar
lombong haram itu tidak pernah di-
dakwa.

Jihad Prabowo untuk memenjarakan
mereka yang rasuah nampaknya tidak
mudah. Dalam beberapa kes sistem
kehakiman itu sendiri diragui. Ronald
Tannur anak mantari anggota DPR
dituduh membunuh kekasihnya, Dini
Sera Afriati pada bulan Oktober 2023.
Kes itu jelas, buktinya tertera tetapi yang
dituduh dibebaskan oleh mahkamah.

Siasatan membuktikan bahawa ejen
yang menjadi orang tengah di antara
bapa Ronald dan tiga hakim terbabit
menyimpan Rp20 bilion dan jongkong
emas seberat 51 kilogram di ke-
diamannya.

Terlalu banyak yang nampaknya ha-
rus diutamakan oleh Prabowo. Dengan
Kabinet yang besar tetapi peruntukan
yang dipotong, ekonomi yang kurang
baik, masalah ibu kota negara
Nusantara, juga skeptisisme golongan
wartawan, pimpinan masyarakat sivil,
ilmuwan dan pelajar, Prabowo harus
menangani isu realiti selain persepsi.

Banyak pihak masih bersedia
memberikan waktu untuk Prabowo me-
nunjukkan taring sebenarnya.

*Tan Sri Johan Jaaffar ialah Tokoh Wartawan
Negara. Beliau banyak menulis tentang politik,
sastera dan budaya Indonesia.




